
Dari Abu Yahya, yaitu Shuhaib bin Sinan 
r.a., katanya: Rasulullah s.a.w. bersabda: 


"Amat mengherankan sekali keadaan 
orang mu'min itu, sesungguhnya semua 
keadaannya itu adalah merupakan kebaikan 
baginya dan kebaikan yang sedemikian itu tidak 
akan ada lagi seseorangpun melainkan hanya 
untuk orang mu'min itu belaka, yaitu apabila ia 
mendapatkan kelapangan hidup, iapun 
bersyuloir- 1 ah, maka hal itu adalah kebaikan 
baginya,sedang apabila ia ditimpa oleh 
kesukaran - yakni yang merupakan bencana - 
iapun bersabar dan hal inipun adalah merupakan 
kebaikan baginya." (Riwayat Muslim) 


Hadith 27, Bab 3, Bab Sabar, Kitab 
Riyadhus Shalihin 

DR. MUHAMMAD NATSIR 


( Tokoh Pemimpin dan Mujahid: 1326-1413 

H./1908-1993 M.) 



okoh kita ini adalah 
Muhammad Natsir 
bin Idris Datusto, ulama' 
bertaraf tinggi, dai yang 
ternama, ahli politik yang 
berketampilan, dan 

merupakan salah seorang 
daripada pendidik utama di 
Indonesia. 


Tempat, Tanggal Lahir, dan Masa 
Kecil Muhammad Natsir 

Muhammad Natsir dilahirkan pada 16 J ulai 

1908, di Maninjau, Sumatera Barat, Indo- 
nesia. Beliau dibesarkan di dalam keluarga yang 
kuat berpegang kepada agama, ayahnya 
merupakan seorang ulama' yang terkenal di 
Indonesia. Keadaan seperti ini sangat 
mempengaruhi kematangan putera ini. Beliau 
belajar di sekolah agama dan negeri. Mendapat 
ijazah perguruan tinggi dari Fakulti Tarbiyah 
Bandung. Mendapat gelaran Kepujian Doktor dari 
Universiti Islam Indonesia (dahulunya dikenali 
sebagai Sekolah Tinggi Islam), Yogyakarta, ketika 
penjajahan Belanda aktif di dalam dunia pendidikan 
di Bandung. Beliau juga pernah menjadi pemimpin 
di dalam Kementerian Pendidikan di ibu kota 
Indonesia, J akarta. 

Pada tahun 1945, Dr. Muhammad Hatta, 
Wakil Presiden Republik Indonesia selepas 
kemerdekaan, memintanya membantu melawan 
penjajah. Kemudian beliau juga menjadi anggota 
Majlis Permusyawaratan Rakyat SementaraPada 
tahun 1946, beliau menubuhkan parti "MASYUMI" 
(Majlis Syura Muslimin Indonesia). Beliau juga 
menjawat jawatan sebagai Menteri Penerangan 
selama empat tahun. 

Perjuangan Muhammad Natsir 

Ketika Belanda hendak menjadikan Indonesia 
sebagai sebuah negara perikatan, Muhammad 
Natsir menentangnya dan mengajukan pembentukan 
Negara Kesatuan Republik Indonesia Usul ini 
dipersetujui oleh 90 % anggota 
Masyumi. 

Pada tahun 1950, beliau 
diminta supaya membentuk 
kabinet sekaligus menjadi Perdana 
Menterinya Walaiibagaimanapun, 
belum pun genap setahun,beliau 
dipecat kerana berlawanan 
pendapat dengan Presiden 
Soekarno. Beliau tetap memimpin 
MASYUMI dan menjadi anggota 
pariimen sehingga tahun 1957. 

Muhammad Natsir merupakan seorang tokoh 
Islam Kontemporaii, seorang mujahid yang menerjuni 
diri ke dalam pertarungan sengit dalam setiap keadaan, 
dan juga seorang ahli politik yang sistematik. Beliau 
banyak memegang j awatan-j awatan yang penting di 
dalam negaranya, mencurahkan segala kemampuan 
untuk menjadikan Islam sebagai sistem pemerintahan 
Indonesia, dan melawan orang-orang yang 
menghalang dunia ini daripada diterangi Sinar Islam, 
baik dari kalangan penyokong sekularisme, 
komunisme, atau orientalis barat mahupun timur. 

Pidatonya yang bertajuk 'Pilihlah salah satu dari 
dua jalan; Islam atau Atheis" yang disampaikan oleh 
beliau di dalam pariimen Indonesia dan diterbitkan di 
dalam majalah "Al-Muslimun", mempunyai pengaruh 
yang besar kepada anggota pariimen dan masyarakat 
muslim Indonesia. 


Ketika beliau menceburkan diri dalam bidang 
politik, Muhammad Natsir adalah seorang yang 
sistematik, ketika beliau menceburkan diri dalam 
medan perang, beliau seorang pahlawan yang gagah 
berani, dan ketika berdebat dengan musuh, beliau 
seorang yang pakar dalam menyampaikan hujah dan 
berdakwah. 

Muhammad Natsir menentang hebat serangan 
membabi buta yang dilancarkan oleh para pejuang 
kristian, kuncu-kuncu penjajah, dan para orientalis 
dari barat dan juga timur, dengan menerbitkan 
majalah Pembela Islam. Beliau juga menyerukan 
Islam sebagai titik tolak kemerdekaan dan kedaulatan, 
pada saat Soekarno dan kuncu- kuncirnya menyerukan 
nasionalisme Indonesia sebagai titik tolak 
kemerdekaan. Ketika itu, Soekarno bersekutu dengan 

Komunis yang 

terhimpun dalam 
Parti Komunis 
Indonesia untuk 
melawan Dr. 

Muhammad Natsir 
dan Parti Masyumi. 
Pertarungan ini 
berlangsung sehingga 
tahun 1961, Soekarno 
membubarkan Parti 
Masyumi dan 

menahan para pemimpinnya, terutamanya Dr. 
Muhammad Natsir. Penentangan kaum muslimin 
Indonesia tidak terus lenyap, malah terus berlanjutan 
sehingga terjadi revolusi militan, yang berjaya 
menggulingkan Soekarno pada tahun 1965. 

Manhaj Dakwah Muhammad Natsir 

Setelah bebas daripada penjara, Muhammad 
Natsir bersama rakan-rakannya mendirikan Dewan 
Dakwah Islam Indonesia yang memusatkan aktiviti- 
aktiviti mereka untuk membina masyarakat, melatih 
para pemuda untuk menjadi dai. Kemudian cabang- 
cabang DDI terbentuk di seluruh Indonesia dan 
generasi muda dapat menyerap kehidupan Islami, 
menikmati suasana ilmiah, memikirkan fikrah Islam 
yang sebenar, memberi hala tuju kepada masyarakat. 




Dr Muhammad Natsir bersama penulis, Ustadz Abdullah Al- 'Aqil 

mendirikan pusat-pusat kegiatan Islam dan masjid, 
menyebarkan buku-buku Islam, membentuk ikatan- 
ikatan pelajar Islam, serta mendirikan beberapa 
persatuan profesional; para jurutera, para petani, 
pekerja, dan lain-lain. Beliau juga menjalinkan 
hubungan dengan gerakan-gerakan Islam 
antarabangsa, untuk saling bertukar pengalaman 
dan saling mengukuhkan ukhuwwah. Pada tahun 
1967, Muhammad Natsir dipilih menjadi Wakil 
Ketua Muktamar Islam Antarabangsa di Pakistan. 

Awal Perkenalanku dengan 
Muhammad Natsir 

Saya mula mengenali Muhammad Natsir 
dengan membaca majalah 'Al-Muslimun yang 
diterbitkan oleh Dr. Said Ramadhan. Kemudian 
saya berkunjung ke Indonesia dan dengan takdir 
Allah beliau pula berkunjung ke Kuwait. 

Sikapnya yang sopan santun, tawadhu', 
dan sederhana membuatkan beliau dicintai oleh 
setiap orang yang mengenalinya dan akrab dengan 
orang-orang yang bekerjasama dengannya. Sikap 
mengambil berat kepada 
masalah-masalah yang 
dihadapi oleh kaum 
muslimin memenuhi 

sebahagian besar waktunya. 

Beliau melakukan lawatan 
ke dunia Arab dan Islam 
demi memperjuangkan 
prinsip- prinsip I siam, 
menyelesaikan masalah- 
masalah kaum muslimin, 
mengikuti muktamar, 
menghadiri seminar, melakukan hal-hal yang 
bermanfaat untuk Islam dan kaum muslimin. 

Ketika pertama kali saya berkunjung ke 
Indonesia untuk menghadiri Muktamar Islam di 
Bandung 1965, saya berusaha untuk menemui 
Muhammad Natsir, tetapi tidak berjaya 
menemuinya kerana ketika itu beliau 
dipenj ara bersama tokoh-tokoh mujahidin Parti 
Masyumi. Soekarno yang telah menjual diri kepada 
Komunis, mengkhianatinya dan berusaha memerangi 
Islam serta dainya 


Setelah itu, saya berkunjung ke Indonesia 
sebanyak empat kali. Dalam setiap lawatan itu, saya 
bertemu Dr. Muhammad Natsir yang menjadi 
pemimpin Dewan Dakwah Islamiyah Pusat. Saya juga 
bertemu dengannya ketika beliau berkunjung ke Kuwait 
pada tahun 1968. Dengan pertemuan-pertemuan itu, 
saya mendapat banyak manfaat daripada ilmu dan 
pengalamannya. 

Sikap Bertanggungjawab Muhammad 
Natsir 

Dr. Muhammad Natsir sangat serius mengenai 
masalah Palestin. Beliau menemui tokoh, pemimpin 
dan dai di negara-negara Arab dan Islam untuk 
membangkitkan semangat membela Palestin, setelah 
kekalahan pada tahun 1967. 

Siang dan malam Muhammad Natsir 
berkunjung ke wilayah di Indonesia untuk urusan 
dakwah, sesuai dengan program yang telah direncanakan, 
manhaj yang telah dikaji sebelumnya, dan disertai 
rakan-rakan yang memahami kewajibannya, menyedari 
tanggungjawabnya, dan mencurahkan segala 

kemampuannya. 

Setelah Soekarno 
tumbang pada bulan Oktober 
1965, Kristianisasi semakin 
meningkat. Para paderi 
melipatgandakan usaha-usaha 
mereka, membangunkan 
gereja-gereja, menyebarkan 
Injil, mendirikan lembaga- 

lembaga pendidikan Kristian, 
dan membuka sekolah- 

sekolah mubaligh. Mereka 
berharap pada tahun 2000 Indonesia akan begaya di 
Krishankan. 

Meskipun para paderi mendapat banyak 
kemudahan daripada kuncu-kuncunya di dalam 
negera, iaitu bekalan ekonomi yang sangat besar, dan 
peralatan yang mencukupi, tetapi keupayaan Dr. 
Muhammad Natsir dan rakan-rakan menjadi 
penghambat akriviti-aktiviti para paderi dan 
menggagalkan rencana serta konspirasi busuk mereka 
Ini disebabkan oleh keikhlasan dalam beramal, 
ketulusan, dan berusaha sesuai dengan syariat menjadi 




Dr Muhammad Natsir bersama Syeikh Nadir Duri di sebuah 
Muktamar di Indonesia 

pembuka kebaikan yang terus 
meluas di seluruh pelusuk 
Indonesia 

Rakyat Indonesia mula 
mendekati dai untuk mengenal 
agama yang benar dan 
mengetahui peranan manusia di 
dalam kehidupan. Kesedaran 
terhadap Islam pun merebak di 
kalangan mahasiswa dan pelajar, 
juga menyentuh para intelektual. 

Yayasan dan organisasi pemuda 
yang membawa misi Islam, 
menyebarkan dakwah, dan 
membela agama pun 
ditubuhkan. 

Dr. Muhammad 

Natsir mempunyai peranan 
yang besar dalam 
mengarahkan lembaga- 
lembaga pemuda agar bekerja 

berdasarkan hikmah, 

kejelasan pandangan, dan 
pemahaman yang mencukupi. 

Itu semua amat diperlukan agar lembaga-lembaga 
pemuda dapat melaksanakan tanggungjawab 
sesuar dengan seruan Kitab Allah, Sunnah Rasul- 
Nya, dan ijma' para ulama salaf yang menjadikan 
Islam sebagai undang-undang, syariat, aqidah, 
ilmu, amal, jihad, fikrah, dan ibadah yang tulus 
kepada Allah Ta'ala Yang Maha Esa dan Penguasa 
langit dan bumi. 

Ungkapan-ungkapan Muhammad 
Natsir 

"Islam tidak terbatas kepada aktiviti rutin 
muslim yang sempit, tetapi pedoman hidup bagi 
individu, masyarakat, dan negara. Islam 
menentang kesewenang-wenangan manusia 
terhadap saudaranya. Kerana itu, kaum muslimin 
harus berjihad untuk mendapatkan kemerdekaan. 
Islam menyetujui prinsip-prinsip negara yang 
benar. Kerana itu, kaum muslimin harus mengelola 
negara yang merdeka berdasarkan nilai-nilai Islam. 


Tujuan ini tidak akan 
wujud, jika kaum 
muslimin tidak 

mempunyai keberanian 
berjihad untuk 

mendapatkan 
kemerdekaan. Kaum 
muslimin harus 

mengukuhkan jihad 
untuk memperoleh 
kemerdekaan, sesuai 
dengan nilai-nilai yang 
diserukan oleh Islam. 
Mereka juga harus 
serius membentuk 
kader dari kalangan 
pemuda muslim yang 
terpelajar." 

Di dalam 

wawancara dengan 
editor majalah "Al- 

Wa'yul Islami" Kuwait; 
Ustadz Muhammad 
Yasir AI-Qadhmani, 
yang dilaksanakan di rumah Muhammad Natsir 
pada Februari 1989, Muhammad Natsir berkata, 
"Saya tidak takut masa depan, kerana saya tidak 
nampak langsung adanya bahaya. Masa depan milik 
umat Islam, jika mereka tetap istiqomah; baik 
secara peribadi atau pun kolektif." 

Ketika redaksi bertanya tentang tokoh- 
tokoh yang berpengaruh kepada dirinya dan 
mempengaruhi perjuangannya, Muhammad Natsir 
menjawab, "Haji Syaikh Muhammad Amin Al- 
Husaini, Imam Asy- Syahid H asan Al-Banna, dan 
Imam Hasan Al-Hudhaibi. Bagi tokoh-tokoh 
Indonesia ialah Syaikh Agus Salim dan Syaikh 
Ahmad Surkati." 

Lembaran-lembaran ini tidak cukup untuk 
membahas perjalanan hidup mujahid yang sabar, 
sederhana, dan dai bijak ini. Kerana, namanya telah 
terkenal di berbagai-bagai negeri sate tokoh- tokoh pemikir, 
para aktivis dakvrah, dan ahli-ahli politik 



Dr Muhammad Natsir bersalaman dengan penulis, Ustadz 
Abdullah AI-'Aqil dalam satu perhimpunan yang diadakan di 
rumahnya di Indonesia 

Karya-karya ilmiah Muhammad 
Natsir 

Muhammad Natsir meninggalkan karya tulis, baik 
yang berkaitan dengan dakwah atau pemikiran. 
Sebahagiannya telah diterbitkan dalam bahasa Arab, 
misalnya; Rqhud DaVrah (Frqh Dakwah) dan Ikhtaru 
Ahadas Sabilain (Pilih Salah Satu dari Dua Jalan). 
Karya- karya yang lainnya ialah: 

7. Shaum (Puasa). 

2. Al-Maratul Muslimah wa Huququha (Hak-hak 
Wanita Muslimah) . 

3. Al-HadhorohAl-Islamiyah (Peradaban Islam). 

4. Al-BinaWasthal Anqadh (Membangun di Tengah 
Runtuhan). 

5. At-Tarkib At-Thabacp lil Mujtama' (Struktur Sosial 
Masyarakat). 

6. Ats-Tsaurah Al- Indonesia (Revolusi Indonesia) . 

Z Qadhiyatu Falisthin (Masalah Palestin) . 

8. Hal Yumkinu Fashlud Din 'Anis Siyasah? 

(Mungkinkah Agama 

Dipisahkan dari Politik?). 

9. Ishamul Islam Fil Silmi Al-Alami (Sumbangan 
Islam kepada Perdamaian Dunia). 

10. Al-Mal Was Sulthah Wal Mal Amanatun (Harta 
dan Kekuasaan adalah Amanah). 

11. Ibdzarul Budzur (Taburlah Benih) . 

12. Al-Islam Wan Nashraniyah Fr Indonesia (Islam dan 
Kristian di Indonesia). 

13. Thuba Lil Ghuraba (Berbahagialah Orang-orang 
yang Terasing). 

14. Al- Yadul Lati Lam Yataqabbalaha Ahad 

75. TU- Iman Mashdarul Quwwah Azh-Zhahirah 
Wal Bathinah 

16 Al-Khaufir Wa llsti'mar (Ketakutan dan Penjajahan) 

17. Hina La Yustajabud Du'a (Ketika Doa Tidak 
Dikabulkan). 

18. Ad- Dinu Wal Akhlak (Agama dan Moral) . 

19. Ad-Da'atu Wal Inma (Dakwah dan 
Perkembangan). 

20. Khuthbah Idul Frthri. 

21. Ma'al Ilam Nahwa Indonesia Al- Mustagbalah 
22 Tahta Zbilalir Risalah 

23. Zayyinud Dunya bi A'malikum Wa Adhiul 
Ashra bi Imanikum 

24. Ahyu Ruhul Mitsaliyah Wat Tadhiyah 


Marratan Ukhra 

25. TU- Islam Wa Hurriyatul Fikr 

26. Al- Islam Ka asasid Daulah 

27 Al-Qalaqur Ruhi Fi Diyaril Gharb 

28 Al-Masjid wal Quran Wal Indhibath 

29. Ats-Tsaqafah TU- Islamiah 

30. Islam Sebagai Ideologi 
Dan lain-lain. 

Di samping itu, masih terdapat banyak 
ceramah, penyelidikan, makalah Muhammad 
Natsir yang tersebar dan tidak dapat dihitung. 
Beliau adalah seorang pemimpin sekaligus pemaju 
Dewan Dakwah Islamiyah Indonesia yang berjaya 
menghimpun kaum muslimin di dalam manhaj 
yang jelas dan mumi, membuat strategi kerja 
dakwah yang dibangunkan di penelitian lapangan, 
mengkader dai penyebar Islam, membantah 
tuduhan-tuduhan lawan, dan menghilangkan 
syubhat yang disebarkan musuh-musuh Islam. 
Muhammad Natsir juga menjadi anggota dewan 
penerbit Rabithah Alam Islami, anggota Dewan 
Majlis di Makkah AI-Mukarramah, dan anggota 
Muktamar Islami di Pakistan. 

Kembali ke Rahmatullah 

Muhammad Natsir pulang ke rahmatullah 
pada 5 Pebruari 1993, di Jakarta, Indonesia. 
Semoga Allah Ta'ala merahmati Syaikh Dr. 
Muhammad Natsir dan menggantinya dengan 
orang lain yang meneruskan dakwah yang 
dirintisnya bersama rakan-rakan di Indonesia. 

Jika mereda tidakjmenyamhut 
seruanmu, maka ketahuikah 6aHau>a 
mereda hanya mengikut hawa nafsu 
mereka sahaja dan siapakah yang Ce6ih 
sesat dari orang yang mengikut hawa 
nafsunya tanpa hidayat dari 
Jikkah? Sesungguhnya JiCCah tidaf 
memheri hidayah kepada kgum yang 

I 

MANUSIA DI DALAM 
AL QUFtAN 



segenap keluarga dan 
sahabat baginda, 
serta siapa saja yang 
menyerukan dakwahnya hingga hari kiamat. 



ita 

panjatkan 
puji syukur ke hadrat 
Allah swt. Kita 


ucapkan selawat dan 
salam untuk 

junjungan kita Nabi 
Muhammad, untuk 


Ikhwan tercinta, saya sampaikan salam 
penghormatan Islam, salam penghormatan dari 
Allah, yang baik dan diberkati: assalamu 'alaikum 
wa rahmatullah wa barakatuh. 

Anda semua tentu ingat Saya pemah beganji 
bahawa tema perbicaraan kita pada kajian malam ini 
ialah kitab Allah swt. Saya tidak bermaksud bahawa 
kajian-kajian ini mengupas semua hakikat ilmiah, 
perbezaan pendapat, atau kemungkinan berbagai- 
bagai penafsiran. Saya tidak bermaksud demikian. 
Hanya satu tujuan saya: saya ingin memudahkan 
jalan untuk memahami Kitabullah, bagi siapa yang 
membacanya. Saya ingin memaparkan kandungan 
isinya secara umum dan membukakan pintu 
pemahaman terhadapnya. 

Barangkali Anda sekalian, wahai Ikhwan, ingat 
sebuah pepatah yang mengatakan, "Barangsiapa 
mengenal dirinya, ia mengenal tuhannya." J adi, jika 
Anda mengenal diri Anda dengan sebenar-benarnya 
dan mengerti kedudukan yang diberikan oleh Tuhan 
kepada Anda, Anda dapat menunaikan hak diri 
Anda dan hak Tuhan Anda. Dengan demikian Anda 



akan sampai kepada ma'rifatullah. "Dan di dalam 
diri kalian, tidakkah kalian melihat?" (Adz- 
Dzaariyat: 21). 

Akhi, saya ingin agar kita berusaha supaya 
dapat melihat, di manakah kedudukan kita sebagai 
manusia? Apakah kewajiban kita ketika berada 
dalam kedudukan ini? Kita ingin mengetahui 
kedudukan yang diberikan oleh Allah kepada kita, 
agar kita dapat menunaikan hak diri kita dan 
setelah itu kita juga mengetahui hak Allah terhadap 
kita. 

Akhi, ketika kita mengupas tema ini dari 
sudut ini, maka kita mendapati bahawa ia berkisar 
kepada satu pokok persoalan, iaitu kisah Adam as. 
Saya yakin, kisah ini terdapat dalam beberapa 
tempat dalam Al-Qur'an: di dalam surah Al-Bagarah, 
Al-A'raf, Al-Hijr, Al-Isra', Thaha, Shad, dan Ar- 
Rahman. Dalam surah-surah ini, terdapat informasi 
yang benar mengenai pendptaan manusia. 
Saudaraku, Anda melihat bahawa Allah swt 
menyebut manusia dalam banyak surah di dalam 
Al-Qur'an. 

Dalam surah Al-Bagarah, "Bagaimana kalian 
kufur kepada Allah, padahal kalian tadinya mati, 
lantas Allah menghidupkan kalian, kemudian 
kalian dimatikan dan dihidupkan kembali, 
kemudian kepada Allah-lah kalian dikembalikan." 
(Al-Bagarah: 28) 

Dalam surah yang sama juga disebutkan, 
"(Ingatlah) ketika Tuhan-mu berkata kepada para 
malaikat, 'Sesungguhnya Aku akan menjadikan 
seorang khalifah di bumi.' Mereka berkata, 
'Apakah Engkau akan menjadikan di bumi orang 
yang akan berbuat kerosakan di dalamnya dan 
menumpahkan darah, padahal kami senantiasa 
bertasbih dengan memuji-Mu dan 
memahasudkan-Mu?' Allah ber-firman, 
'Sesungguhnya Aku mengetahui apa yang tidak 
kamu ketahui.'" (Al-Bagarah: 30) 

Inilah kisah manusia dalam Al-Qur'an, sebagaimana 
yang digambarkan oleh surah Al-Baqarah. 

Dalam surat Al-A'raf, pemaparan mengenai hal ini 
lebih meluas, "Sesungguhnya Kami telah 
mendptakan kamu (Adam), lalu Kami bentuk 
tubuhmu, kemudian Kami katakan kepada para 
malaikat, 'Bersujudlah kamu kepada Adam!', maka 
mereka pun bersujud kecuali Iblis. Dia tidak 
termasuk mereka yang bersujud. Allah berfirman, 
'Apakah yang menghalangimu untuk bersujud 
(kepada Adam) di waktu Aku menyuruhmu?' Iblis 
menjawab, 'Saya lebih baik daripadanya; Engkau 
mendptakanku dari api sedangkan ia Engkau 
dptakan dari tanah/ Allah berfirman, 'Turunlah 
kamu dari syurga itu; kerana kamu tidak 
sepatutnya menyombongkan diri di dalamnya, 
maka keluarlah, sesungguhnya kamu termasuk 
orang-orang yang hina.' Iblis menjawab, 'Berikan 
saya sampai waktu mereka dibangkitkan.' Allah 
berfirman, 'Sesungguhnya kamu termasuk mereka 
yang diberi masa bertangguh.' Iblis menjawab, 
'Kerana Engkau telah menghukum saya tersesat, 
saya benar-benar akan menghalangi mereka dari 
jalan Engkau yang lurus. Kemudian saya akan 
mendatangi mereka dari muka dan dari belakang 
mereka, dari kanan dan dari kiri mereka. Dan 
Engkau tidak akan mendapati kebanyakan mereka 
bersyukur (taat).' Allah berfirman, 'Keluarlah kamu 
dari syurga itu sebagai orang terhina lagi terusir. 
Sesungguhnya barangsiapa di antara mereka 
mengikuti kamu, benar-benar Aku akan mengisi 
mereka dan kamu semuanya ke dalam neraka 
jahanam. Dan engkau, wahai Adam, bertempat 
tinggallah kamu dan isterimu di syurga serta 
makanlah olehmu berdua (buah-buahan) di mana 
saja yang kamu sukai, dan janganlah kamu berdua 
mendekati pohon ini, lalu jika kamu mendekatinya, 
maka kamu berdua termasuk orang-orang yang 
zalim.' Maka syaitan membisikkan fikiran jahat 
kepada keduanya untuk menampakkan kepada 
keduanya apa yang tertutup dari mereka iaitu 
auratnya, dan syaitan berkata, "Tuhan kamu 

tidak melarangmu mendekati pohon ini, 
melainkan supaya kamu berdua tidak menjadi 
malaikat atau tidak menjadi orang yang kekal (di 
dalam syurga).' Dan syaitan bersumpah kepada 
keduanya, 'Sesungguhnya saya adalah termasuk 
orang yang memberi nasihat kepada kamu 
berdua.' Maka syaitan memujuk keduanya 
(untuk memakan buah itu) dengan tipu daya. 
Tatkala keduanya telah merasakan buah pohon itu, 
tampaklah bagi keduanya aurat- auratnya, dan 
mulailah keduanya menutupinya dengan daun- 
daun surga. Kemudian Tuhan mereka menyeru, 
'Bukankah Aku telah melarang kamu berdua dari 
pohon itu dan Aku katakan kepadamu, 
"Sesungguhnya syaitan itu musuh yang nyata 
bagi kamu berdua?"' Keduanya berkata, 'Ya 
Tuhan kami, kami telah menganiaya diri kami 
sendiri dan jika Engkau tidak mengampuni kami 
dan memberi rahmat kepada kami, nescaya kami 
termasuk orang-orang yang rugi.' Allah berfirman, 
'Turunlah kalian, sebahagian kamu menjadi musuh 
bagi sebahagian yang lain. Dan kamu mempunyai 
tempat kediaman dan kesenangan di muka bumi 
sampai waktu yang telah ditentukan.' Allah 
berfirman, 'Di bumi itu kamu hidup dan di bumi 
itu kamu mati, dan dan bumi itu (pula) kamu 
akan dibangkitkan.'" (Al-A'raf; 11-25) 

Maha benar Allah Yang Maha Agung. Ayat-ayat 
ini memaparkan kisah Adam as. dengan sedikit 
terperinci, la memaparkan dialog antara Allah swt. 
dengan syaitan. Ia mengupas sebab yang menjadikan 
syaitan tersesat, iaitu kesombongan serta sebab 
yang menjadikan Adam tergelincir dalam 
kesalahan, iaitu terperdaya oleh syaitan. 

Akhi, Anda juga boleh mendapatkan 
deskripsi(penceritaan) seperti ini di dalam surah 
Al-Hijr dengan sedikit terperinci. Ayat-ayat 
tersebut memaparkan pendptaan manusia yang 
dilakukan oleh Allah swt. dari tanah kering yang 
berasal dari lumpur hitam yang dibentuk. 
Kemudian bagaimana Allah menyempurnakannya 
dan meniupkan roh ke dalamnya? Kemudian 

Allah memerintahkan kepada para malaikat agar 
bersujud kepadanya, kepada suatu rahsia Ilahi yang 
lembut dan bercat ketuhanan ini. Maka para 
malaikat pun bersujud, kecuali iblis yang 
menyatakan bahawa dirinya tidak mahu bersujud 
kepada manusia yang didptakan dari tanah kering 
yang berasal dari lumpur hitam yang dibentuk. Iblis 
hanya ingat kepada bahan mentahnya(api) sahaja, 
tetapi ia lupa bahawa bahan mentah itu tidak 
bernilai apa-apa kecuali setelah ditiupkan roh-Nya ke 
dalamnya. Iblis adalah makhluk yang sombong, 
kerana itu Allah Yang Maha besar membutakannya 
daripada pengetahuan tentang rahsia yang 
kerananya ia diwajibkan bersujud. Kerana itu, ia 
pasti ditimpa laknat. 

"Allah berfirman, 'Keluarlah dari syurga, kerana 
sesungguhnya kamu terkutuk. Dan sesungguhnya 
kutukan itu tetap menimpamu sampai hari 
kiamat.' Iblis berkata, 'Ya 
Tuhanku, (kalau begitu) 
maka berilah aku masa 
sampai hari (manusia) 
dibangkitkan.' Allah ber- 
firman, '(kalau begitu) 
maka sesungguhnya kamu 
termasuk orang-orang 
yang diberi masa 
bertangguh. Sampai hari 
(suatu) waktu yang telah 
ditentukan.' Iblis berkata, 

'Ya Tuhanku, oleh sebab Engkau telah 
memutuskan bahawa aku sesat, pasti aku akan 
menjadikan mereka memandang baik (perbuatan 
maksiat) di muka bumi, dan pasti aku akan 
menyesatkan mereka semuanya. Kecuali hamba- 
hamba Engkau yang mukhlis di antara mereka.' 

Allah berfirman, 'Ini adalah jalan yang lurus, 
kewajibanKu-lah (menjaganya). Sesungguhnya 
hamba-hamba- Ku tidak ada kekuasaan bagimu 
terhadap mereka, kecuali orang-orang yang 
mengikutimu, iaitu orang-orang yang sesat.'" (Al- 
Hijr: 34-42) 

Risalah Tsulasa' 



Ikhwanku, di sini Anda menemui bahawa 
kisah tersebut dipaparkan bersamaan dengan 
pemaparan makna ayat secara umum dan 
penjelasan pada bahagian-bahagian tertentu. Di 
sini dijelaskan bahawa Iblis telah mengakui 
ketuhanan Allah swt. Di sini Allah swt. 
menjelaskan bahawa ada sebahagian manusia yang 
tidak dapat dikuasai oleh Iblis. 

Dalam surah Al- Isra' Anda boleh mendapati 
informasi ringkas mengenai kisah Adam. Kisah 
tersebut sedikit menyinggung cara iblis untuk 
menguasai manusia dan penjelasan mengenai 
kedustaan janji-janji iblis kepada manusia. "Iblis 
berkata, 'Terangkanlah kepadaku, inikah orang 
yang Engkau muliakan atas diriku itu? 
Sesungguhnya jika Engkau memberi masa 
kepadaku sampai hari kiamat, nescaya benar- 
benar akan aku sesatkan keturunannya, kecuali 

sebagian kedi saja.' 
Allah berfirman, 

'Pergilah, barangsiapa 
di antara mereka 
yang mengikutimu, 
maka sesungguhnya 
neraka J ahanam 
adalah balasanmu 
semua, sebagai 

* pembalasan yang 
cukup. Dan hasutlah 
siapa yang kamu 
sanggup di antara mereka dengan ajakanmu, dan 
kerahkanlah terhadap mereka pasukan berkuda 
dan pasukanmu yang berjalan kaki dan 
bersepakatlah dengan mereka pada harta dan 
anak-anak, dan berilah janji kepada mereka. Dan 
tidak ada yang dijanjikan syaitan kepada mereka 
melainkan tipu belaka. Sesungguhnya hamba- 
hamba- Ku, kamu tidak dapat berkuasa atas me- 
reka, Dan cukuplah Tuhanmu sebagai Penjaga.'" 
(Al- Isra': 62-65) 

Ikhwanku, dalam surah Thaha, Anda akan 
dapat menemui Informasi mengenai gambaran 
umum kisah ini serta perpaduan antara berbagai 
peristiwa ini dan maknanya secara umum. Tetapi Anda 
juga akan menemukan isyarat bahawa manusia itu 
lemah selama mereka tidak dikumiai kekuatan oleh 
Allah. Allah juga menyampaikan bahawa salah satu 
karektor manusia ialah lupa. Ia mempunyai watak 
pelupa dan rakus. "Kemudian syaitan membisikkan 
fikiran jahat kepadanya, dengan berkata, 'Hai 
Adam, mahukah saya tunjukkan kepadamu pohon 
khuldi (pohon keabadian) dan kerajaan yang tidak 
akan binasa?' Maka keduanya memakan buah 
pohon itu, lalu tampaklah bagi keduanya aurat- 
auratnya dan mulailah keduanya menutupinya 
dengan daun-daun (yang ada di) syurga, 
dan durhakalah Adam kepada Tuhan dan 
sesatlah ia. Kemudian Tuhannya 

memilihnya maka Dia menerima 

taubatnya dan memberinya petunjuk." 

(Thaha: 120 122) 

Ini terjadi setelah Allah berpesan 
kepada Adam, namun ia lupa dan lalai. Ia 
tidak mempunyai kemahuan kuat yang 
dapat menolak godaan-godaan syaitan. 

Dalam surah Shad terdapat penafsiran 
bahawa tanah kering dan lumpur hitam sebagai 
bahan asas pendptaan manusia itu berupa tanah 
liat. Di situ tampak kemuliaan yang diberikan oleh 
Allah swt. kepada manusia. "Allah berfirman, 'Hai 
Iblis, apakah yang menghalangi kamu bersujud 
kepada yang telah Ku-dptakan dengan kedua 
tangan- Ku. Apakah kamu menyombongkan diri 
ataukah kamu (merasa) termasuk orang-orang 
yang (lebih) tinggi?'" (Shad: 75) 

Di dalamnya terdapat pengakuan Iblis 
mengenai kemuliaan Allah swt. dan bahawa laknat 
yang menimpanya merupakan laknat Tuhan. 

Ketika mengupas kajian tentang surah Ar- 
Rahman, kita menemukan bahawa kisah tersebut 


telah menceritakan unsur bahan asas manusia. "Dia 
mendptakan manusia dari tanah kering seperti 
tembikar." (Ar- Rahman: 14). 

Di dalamnya terdapat isyarat bahawa unsur- 
unsur yang ada di dalam tubuh kita adalah berasal 
daripada tanah yang ada di bumi ini, dari 
kandungan dan bahan mentahnya. J ika kita 
memerhatikan kisah tersebut secara lazimnya, 
sebagaimana yang disebutkan dalam ayat-ayat Al- 
Qur'anul Karim ini, kita menemui bahawa ia 
memberikan petunjuk tentang sesuatu yang jelas, 
kesalahan yang jelas, dan tidak memerlukan 
penafsiran, iaitu bahawa manusia itu dalam bentuk 
fizikalnya telah didptakan tanpa contoh terlebih 
dahulu. Ia bukan merupakan rangkaian dari 
makhluk lain sebagaimana yang 
dikatakan oleh sebahagian pakar 
biologi. 

Namun, ada beberapa aliran 
pendapat yang keras kepala 
meyakini pendapat yang dikatakan 
oleh mereka yang meyakini evolusi 
manusia dari haiwan lain, padahal 
Darwin sendiri mengakui bahawa ia 
tidak dapat mengetahui rahsia 
kehidupan. Ia mengakui bahawa setiap kali 
mencuba mendalami penelitiannya ini, ia semakin 
tahu bahawa sumber kehidupan adalah Allah swt. 
Adapun bagaimana pendptaan tersebut, maka Al- 
Oudanul Karim tidak menceritakan secara terperind. 
As-Sunnah juga tidak memaparkannya secara 
terperind. Tetapi yang kita yakini adalah bahawa 
manusia, dengan unsur material tanpa roh, 
merupakan bahagian dari unsur tanah yang 
manusia pijak; manusia bukanlah salah satu jenis 
binatang yang mengalami evolusi setelah 
beradaptasi dengan lingkungannya, dan bahawa 
alasan-alasan yang dikemukakan oleh para tokoh 
dan ilmuan mengenai pelbagai syubhat dalam 
masalah ini hanyalah andaian- andaian yang 
dikeluarkan oleh para ilmuan biologi. "Dan 


// 

Namun, ada beberapa aliran 
pendapat yang keras kepala 
meyakini pendapat yang 
dikatakan oleh mereka yang 
meyakini evolusi manusia dari 
haiwan lain, padahal Darwin 
sendiri mengakui bahawa ia 
tidak dapat mengetahui 
rahsia kehidupan. 

// 

janganlah kamu mengikuti apa yang kamu tidak 
memiliki pengetahuan tentangnya. Sesungguhnya 
pendengaran, penglihatan dan hati, semuanya itu 
perlu dipertanggungjawabkan." (Al- Isra': 36) 

Ini dipandang dari segi komposisi fizikal manusia, 
komposisi tanah sebagaimana yang disebutkan oleh 
Al-Qur'an. 

M\NLS\ SETOGU S\L\H SATU MVKHJLK AL- 
MUAUA'IA 

Sekarang kita membahas komposisi rohani 
manusia. "Dan telah Aku tiupkan kepadanya roh- 
Ku." (Al-Hijr: 29). 

Di sini jelas. Saudaraku, bahawa manusia 
tidaklah terdiri dari satu unsur, tidak hanya terdiri 
dari unsur fizikal sahaja, tetapi tanah yang telah 
ditiupkan ke dalamnya roh Allah swt. 

Akhi, Anda bukan semata-mata 
wadah dari tanah, tidak hanya sampul 
dari kulit, tetapi Anda didptakan dari 
roh Allah. Sebelumnya Anda hanya 
berupa segenggam tanah, tetapi setelah 
ditiup dengan ruh Allah itu. Anda menjadi seorang 
manusia sempurna. Dengan demikian,. Anda 
termasuk salah satu makhluk syurga, kerana 
kemanusiaan Anda belum terbentuk kecuali setelah 
Allah meniupkan ruh-Nya kepada Anda. Adapun 
hakikat, zat, kepentingan, dan rahsia roh ini, maka 
tidak ada urusan Anda dengannya. Cukuplah Anda 
mengetahui. Saudaraku, bahawa ruh ini merupakan 
unsur ketuhanan dan bahawa apa saja yang berkaitan 
dengan Allah swt. terlalu besar untuk difikirkan oleh 
manusia, di luar jangkauan akalnya dan jauh 
daripada kemampuannya. 

Di sana ada hakikat yang dikemukakan oleh kisah 
tersebut. Hakikat ini. Saudaraku, berkaitan dengan 
perbandingan Anda sebagai manusia terhadap 
malaikat dan kedudukan Anda terhadap makhluk 
Tuhan yang terdpta dari unsur cahaya ini. Anda 
melihat bahawa Allah swt. telah memerintahkan 

kepada para malaikat untuk bersujud kepada Anda 
setelah memberi Anda ruh dari-Nya. Dengan 
demikian, Anda wahai manusia, lebih agung di sisi 
Allah daripada para malaikat. Apabila Anda benar- 
benar mewujudkan kemanusiaan Anda, maka Anda 
lebih tinggi daripada para malaikat. Adapun jika 
Anda lalai, maka Anda termasuk golongan syaitan. 
Bila Anda menunaikan hak-hak kemanusiaan ini 
sebagaimana yang dikehendaki oleh Allah swt. 
nescaya para malaikat akan menjadi pelayan bagi 
Anda. 

Telah diriwayatkan oleh hadith sahih bahawa 
para malaikat menjenguk orang-orang soleh yang 
sedang sakit. Al-Qur'anul Karim juga menjelaskan 
bahawa mereka akan menjadi pelayan Anda pada 
hari kiamat. Jadi, para malaikat itu. Saudaraku, 
hanyalah hamba-hamba Allah dan sebahagian dari 
makhluk- makhluk- Nya. Mereka 

tidak membangkang kepada 

perintah Allah, selalu 

melaksanakan apa yang 

diperintahkan kepada mereka. 

Ekspresi yang diwujudkan oleh 
Allah kepada mereka hanyalah satu, 
iaitu ketaatan. Adapun ekspresi yang diwujudkan 
Allah swt. pada diri Anda, wahai manusia, lebih 
agung daripada itu, iaitu ekspresi ikhtiar 
(menentukan berbagai pilihan). 

Hakikat keempat yang dipaparkan dalam 
kisah tersebut adalah berkenaan dengan 

hubungan Anda dengan syaitan. Saudaraku, kita 
menemukan bahawa paparan ini telah 
menjelaskan hubungan ini, iaitu bahawa ada 
permusuhan dan pertentangan yang keras serta 
berkesinambungan antara Anda dengan syaitan. 
Bahkan kehidupan ini pada hakikatnya hanyalah 
pertentangan antara Anda dengan syaitan itu. 
Allah swt. pernah memperingatkan Anda dari 
bahaya syaitan, dalam lebih dari satu tempat di 
dalam Al- Our'anul Karim. "Turunlah kalian semua, 
sebahagian kalian menjadi musuh bagi 


Akhi, Anda bukan semata- 
mata wadah dari tanah ini, 
tidak hanya sampul dari kulit 
ini, tetapi Anda didptakan 
dari roh Allah. 

sebahagian yang lain." (Al-Baqarah: 36, Al-A 'raf: 24). 

"Bukankah Aku telah memerintahkan 
kepadamu hai Bani Adam, supaya kamu tidak 
menyembah syaitan? Sesungguhnya syaitan itu 
musuh yang nyata bagimu. Dan hendaklah kamu 
menyembah-Ku. Inilah jalan yang lurus." (Yasin: 
60-61) 

Hakikat kelima yang terkandung dalam kisah 
tersebut adalah berkaitan dengan kedudukan Anda, 
wahai manusia, berkaitan dengan tempat Anda. 
Kisah itu menyebutkan bahawa Anda adalah 
makhluk yang termasuk dalam golongan makhluk 
mulia. Anda didptakan di dunia malaikat. Kemudian 
Anda diturunkan ke bumi ini disebabkan oleh ikhtiar 
(pilihan) Anda. Anda akan kembali ke tempat tinggal 
yang tinggi itu jika Anda mengetahui jalan kembali ke 
sana. Semoga Allah merahmati orang yang 
mengatakan, "Mari menuju taman-taman 'Adn." 

Al-Qur'an dalam memaparkan kisah tersebut 
tidak berhenti pada hakikat ini. la mengemukakan 
hakikat keenam yang membahas tentang hubungan 
antara manusia dengan seluruh alam ini. Ternyata ia 
adalah makhluk yang mulia di tengah-tengah 
makhluk lain. Ia mempunyai tugas sebagai khalifah di 
muka bumi ini. "Ingatlah ketika Tuhanmu berkata 
kepada para malaikat, 'Sesungguhnya Aku akan 
menjadikan seorang khalifah di bumi ini." 1 (Al- 
Baqarah: 30) 

J adi, bumi ini telah diserahkan kepada 
manusia, untuk dimakmurkan, bukan untuk 
dihancurkan dan dimusnahkan. Ia berkuasa di bumi, 
sedangkan seluruh makhluk di sana ditundukkan 
kepadanya. "Tidakkah kalian perhatikan bahawa 
sesungguhnya Allah telah menundukkan untuk 
(kepentingan) kalian apa yang di langit dan apa 
yang di bumi dan menyempurnakan untuk kalian 
nikmat- Nya zahir dan batin." (Luqman: 20). Jadi, 
kedudukan manusia, terlihat dalam perkataan ini: 
Mereka mengangkatmu untuk suatu urusan J ika kau 
telah terima,Hati- hatilah agar tidak terlantar. 

J adi. Anda, wahai manusia, adalah khalifah 
yang diutus untuk memakmurkan bumi. Allah 
telah menundukkan segala sesuatu di bumi kepada 
Anda, sehingga Anda dapat melaksanakan tugas 
Anda dengan ikhlas. Inilah, Saudaraku, kedudukan 
Anda di tengah-tengah seluruh makhluk lain. 

Kemudian, kita bicarakan juga tentang 
hubungan antara manusia dengan sesama manusia, 
iaitu hakikat ketujuh, "Sebahagian dari kalian 
adalah bahagian dari yang lain." (An-Nisa 1 : 25) 
"Wahai manusia, sesungguhnya Kami mendptakan 
kalian dari seorang lelaki dan seorang wanita, 
dan menjadikan kalian berbangsa-bangsa dan 
bersuku-suku, agar kalian saling mengenal." (Al- 
Hujurat: 13) 

Allah swt. tidak menjadikan bangsa-bangsa 
dan suku-suku untuk saling membenci dan 
bermusuhan, tetapi sebaliknya untuk saling 
mengenal dan tolong menolong. Hubungan manusia 
dengan sesama manusia adalah hubungan sebagai 
saudara. Seseorang adalah saudara bagi yang lain. 
Landasan hubungan antara manusia dengan Allah 
swt. secara global disebutkan oleh Al-Qur'an dalam 
firman-Nya, "Tidaklah Aku mendptakan jin dan 
manusia, kecuali agar mereka beribadah 
kepadaKu." (Adz-Dzaariyat: 56) 

FROTLKAMVL RUH D\N JIWA 

Akhi, di sini kita hendak membahaskan satu 
aspek yang dipaparkan oleh Al-Qur'an secara 
khusus, iaitu aspek roh manusia. Roh itu, Akhi, 
sebenarnya merupakan zat kemanusiaan. Kerana 
itu, ia berkedudukan ibarat jantung di dalam 
perbahasan kita ini. Ia merupakan hasil praktikal 
dan kajian ini. Anda mengetahui, wahai Ikhwanku, 
bahawa Anda mempunyai komposisi rohani dan 
bahawa Allah swt. telah meniupkan roh- Nya ke 
dalam diri Anda. Hakikat roh ini sendiri tidak 
penting bagi Anda. Kerana Allah swt. telah 
memerintahkan Nabi-Nya agar menjawab 
pertanyaan orang- orang yang bertanya tentang ruh. 

dengan jawapan bahawa roh adalah urusan Allah. 
Tidak diragukan lagi bahawa roh itu merupakan unsur 
yang agung dan mulia kerana merupakan urusan 
Allah. Tidak diragukan lagi bahawa roh berada di 
alam metafizik yang berada di luar ruang hukum- 
hukum alam. Ia berada di alam yang seluruhnya 
berisi cahaya dan sinar terang, semuanya jernih, 
tetapi ketika Al-Qur'anul Karim menyebutkan 
tentang jiwa manusia, maka ia menyebutkan sifat- 
sifatnya. "Dan Kami telah menunjukkan dua jalan 
kepadanya." (Al-Balad: 10) "Dan demi jiwa serta 
penyempurnaannya, maka Allah mengilhamkan 
kepada jiwa itu (jalan) kefasikan dan ketaqwaan." 
(Asy-Syams: 7-8) 

Jiwa manusia. Saudaraku, adalah jiwa yang 
diberi hak memilih. Ia dapat melakukan kebaikan 
mahupun keburukan. Ia mampu berbuat baik 
sebagaimana pula mampu berbuat buruk. Allah swt. 
telah membuat berbagai saranan yang dapat 
digunakan dan dimanfaatkan untuk kebaikan, jika ia 
berorientasi kepadanya. Namun ia dapat pula 
digunakan untuk tujuan kejahatan jika ia berorientasi 
kepadanya. Inilah rahsia Allah, Tuhan yang Maha 
Kuasa dan Maha Mengatur. 

Akhi, sesungguhnya Anda dapat melakukan 
perbuatan baik dan perbuatan buruk, dan Anda 
mampu membezakan antara keduanya. Rahsia 
pemberian Tuhan ini selalu bersedia untuk 
ditingkatkan keilmuannya sampai kepada puncak 
batas kemungkinan. Akhi, Anda bukan seorang 
malaikat yang seluruh hidupnya sarat dengan 
kebaikan, namun Anda juga bukan syaitan yang 
seluruh hidup Anda penuh dengan keburukan. 
Dengan kebijaksanaan Allah itu. Anda dapat 
mengisi hidup Anda dengan keduanya. Jadi, jiwa 
kemanusiaan Anda memiliki batas-batas yang luas dan 
karektor yang elastik; yang dapat menerima kebaikan 
dan dapat menerima kejahatan. 

Wahai Akhi, demikianlah. Meskipun jiwa 
manusia dinilai sangat tinggi oleh Al-Qur J anul Karim, 
sekalipun jiwa manusia mempunyai ilmu dan 


I 

keutamaan, dan sekalipun ia bercahaya dan 
cemerlang, namun manusia tidak disebut di dalam 
Al-Qur'an kecuali dengan gambaran bahawa ia 
memiliki kecenderungan kepada keburukan. "Dan 
dipikullah amanat itu oleh manusia. 
Sesungguhnya manusia itu amat zalim dan amat 
bodoh." (Al-Ahzab: 72) "Sesungguhnya manusia 
itu sangat ingkar dan tidak berterima kasih 
kepada Tuhan- nya." (Al-'Aadiyaat: 6) "Demi 
masa. Sesungguhnya manusia itu benar-benar 
berada dalam kerugian." (Al-'Ashr: 1-2) 

"Sesungguhnya manusia itu didptakan bersifat 
keluh kesah lagi lupa. J ika ditimpa kesusahan, ia 
berkeluh kesah, dan apabila mendapat kebaikan ia 
amat lupa." (Al-Ma'arij: 19-21) 

Wahai Akhi, ini semua disebabkan oleh 
kenyataan bahawa jiwa manusia menempati badan, 
sedangkan dengan kedudukan yang diberikan oleh 
Tuhan itu, ia lupa dan bodoh, sehingga ia 
terpedaya dengan karektor persekitaran dan 
wadah yang ditempatinya. Ia terikut dengan 
kecenderungan material dan sifat-sifatnya. Bukan 
ini saja, bahkan syaitan telah menguasainya. 
Syaitan akan terus menguasai dan memikatnya. 

J ika jiwa manusia pernah ditipu oleh syaitan 
pada saat pertama kali ia diciptakan, maka 
bagaimana pula pendapatmu wahai Akhi, setelah la 
turun ke tempat kediamannya yang kedua dan ke 
dalam tempat kerjanya, sekalipun asal-usul dan 
pendptaannya bernilai tinggi. 

Sekarang, wahai Akhi, apakah 
penyelesaiannya? Bagaimana penyembuhannya? 
Apakah martabat manusia menjadi rendah? Tidak, 
martabatnya sama sekali tak akan turun. 
"Sesungguhnya manusia benar-benar rugi. Kecuali 
orang-orang yang beriman dan beramal soleh." 
(Al-'Asbr: 2-3) 

"Sesungguhnya manusia itu diciptakan 
bersifat keluh kesah lagi lupa. Apabila ia ditimpa 
kesusahan, ia berkeluh kesah. Dan apabila ia 

mendapat kebaikan ia amat lupa. Kecuali orang- 
orang yang mengerjakan solat. iaitu mereka yang 
terus-menerus mengerjakan solatnya." (Al-Ma'arij: 
19-23) 

J adi, wahai Akhi, untuk mengatasi masalah 
ini, kita sangat memerlukan pembersih noda. Di 
sana ada perjuangan yang harus dilakukan terus- 
menerus. Allah tidak akan membiarkan Anda sia-sia. 
Sebaliknya, Allah telah mengirimkan para rasul yang 
membawa kita, sehingga roh dapat dijaga kesuciannya 
dan orientasi Anda kepada Allah terus berterusan, 
berkat kumia dan petunjuk-Nya. Al-Qur'anul Karim 
telah mengisyaratkan bahawa jiwa manusia dalam 
perjuangan ini mengalami beberapa tahap dan 
peringkat. Maka, rutinkanlah, wahai Akhi, hubungan 
Anda dengan Allah. Rutinkanlah zikir Anda, ketaatan 
Anda, dan perhatian Anda kepada Allah. Inilah 
penyelesaian masalah yang dapat mencemerlangkan 
jiwa Anda ketika mana ia jatuh ke lembah 
materialisme. "Dan aku tidak menganggap bahawa 
diriku terbebas dari kesalahan, kerana 
sesungguhnya nafsu itu selalu menyuruh kepada 
kejahatan..." (Yusuf: 53) 

"Dan orang-orang yang berjihad untuk mencari 
keredhaan-Ku, benar-benar akan Kami tunjukkan 
kepada mereka jalan-jalan Kami. Dan sesungguhnya 
Allah benar-benar ber serta orang-orang yang 
berbuat baik." (Al-Ankabut: 69) 

Semoga Allah melimpahkan selawat dan salam- 
Nya kepada junjungan kita, Muhammad, juga kepada 
segenap keluarga, dan sahabatnya. 

Hassan AlBanna 


- Mereka Yang Telah Pergi adalah Karya 
Al- Mustasyar Abdullah Al-Aqil berdasarkan 
pengalaman dan kajian beliau tentang tokoh- 
tokoh pembangun Islam. 

- Hadith Tsulasa' adalah ceramah Imam 
Hassan Al-Banna di pusat Ikhwanul Muslimin 
di Kaherah pada setiap hari Selasa hasil nota 
karangan Ahmad Isa 'Asyur. 

Maka, rutinkanlah, wahai 
Akhi, hubungan Anda 
dengan Allah. 
Rutinkanlah zikir Anda, 
ketaatan Anda, dan 
perhatian Anda kepada 
Allah. Inilah 
penyelesaian masalah 
yang dapat 

mencemerlangkan jiwa 
Anda ketika mana ia 
jatuh ke lembah 
materialisme . 

